ร้านก๋วยเตี๋ยวเป็ดเก่าแก่ประจำเมืองอุดร เปิดขายตั้งแต่เช้าตรู่ เมนูที่ขายก็เป็นเมนูก๋วยเตี๋ยวทั่วไป มีเป็ดตุ๋น เนื้อเป็ดลอก หมูตุ๋น 

เมนูอร่อยของร้านนี้เป็นก๋วยเตี๋ยวเป็ดลอก เนื้อเป็ดต้มพะโล้ นุ่ม ๆ หนา ๆ ลอกเป็นชิ้นพอดีคำ เข้ากับน้ำซุปรสชาติกลมกล่อมเป็นอย่างดี ใครกินจุแนะนำให้สั่งพิเศษ แล้วจะได้ก๋วยเตี๋ยวชามยักษ์มาวางตรงหน้า อิ่มอร่อยในชามเดียว

ร้านนี้เป็นร้านเล็ก ๆ คูหาเดียว เที่ยง ๆ คนจะแน่นร้าน บ่าย ๆ เป็ดจะหมดแล้ว อยากกินของอร่อยแบบสบาย ๆ แนะนำมาตอนเช้าครับ น้ำเดือดเมื่อไหร่ขายเมื่อนั้นครับ